ત્રણેક દિવસથી ગૂમ થયેલ પરિણીતાની ડભોડા વિસ્તારમાંથી પસાર થતી નર્મદા કેનાલમાંથી મૃત હાલતમાં લાશ મળી આવી હતી. પ્રાંતિજ પોલીસે ગૂમ થયેલ પરિણીતાના ફોટા સાથેના મેસેજ કર્યા બાદ અને મહિલાના પરિવારજનોને ફોટા બતાવી મહિલાની ઓળખ કરાવતા તે લાશ પૂર્ણાબેન પ્રજાપતિની હોવાની ઓળખ થઇ હતી. પોલીસ સૂત્રોના જણાવ્યા મુજબ તાજપુરકૂઇ ગામે રહેતી મૃતક પરિણીતા મૂળ રાજસ્થાનના પાલી વિસ્તારની રહીશ હતી અને હાલમાં મૃતકના પતિ અશોકભાઇ તાજપુરકૂઇ ગામે કરિયાણાની દુકાન ચલાવતા હતા. આમ પતિ-પત્નિના કંકાસને પગલે ૨૧ વર્ષીય યુવતીની લાશ નર્મદા કેનાલમાંથી મળી આવતા સમગ્ર ઘટનાએ તાજપુરકૂઇ પંથકમાં ભારે ચકચાર જગાવી છે.